2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2008.gada 5.februāra noteikumos Nr.80 "Personas datu aizsardzības speciālista apmācību kārtība"**

Izdoti saskaņā ar

Fizisko personu datu aizsardzības

likuma 21.1 panta otro daļu

Izdarīt Ministru kabineta 2008.gada 5.februāra noteikumos Nr.80 "Personas datu aizsardzības speciālista apmācību kārtība" (Latvijas Vēstnesis, 2008, 22.nr.) šādus grozījumus:

1. Izteikt 3.punktu šādā redakcijā:

"3. Lai kļūtu par speciālistu un sagatavotos kvalifikācijas pārbaudījumam (turpmāk – pārbaudījums), pretendents iegūst profesionālo kompetenci šādos jautājumos:

3.1. personas datu aizsardzības jēdziens, termini un definīcijas, kas saistītas ar personas datu aizsardzību;

3.2. Fizisko personu datu aizsardzības likuma piemērošanas joma;

3.3. personas datu aizsardzība un speciālās tiesību normas;

3.4. personas datu aizsardzības principi;

3.5. datu subjekta tiesības un datu subjekta piekrišana personas datu apstrādei;

3.6. pārziņa un personas datu operatora pienākumi, tai skaitā obligātās tehniskās un organizatoriskās prasības;

3.7. sensitīvu personas datu apstrāde;

3.8. personas datu nodošana ārpus Eiropas Savienības vai Eiropas Ekonomikas zonas dalībvalsts;

3.9. personas datu aizsardzības uzraudzības iestāde, tās funkcijas, uzdevumi un kompetence, kā arī kārtība, kādā tās īsteno;

3.10. atbildība un personai nodarīto kaitējumu vai radīto zaudējumu atlīdzināšana personas datu aizsardzības jomā."

2. Izteikt 9.1.apakšpunktu šādā redakcijā:

"9.1. zināšanas un vismaz piecu gadu praktiskā darba pieredze personas datu aizsardzībā;".

3. Aizstāt 24.punktā vārdu "(pielikums)" ar skaitli un vārdu "(1.pielikums)".

4. Aizstāt 26.punktā vārdu "speciālistu" ar vārdiem "speciālistiem izsniegto apliecību".

5. Papildināt noteikumus ar 27., 28., 29., 30., 31., 32. un 33.punktu šādā redakcijā:

"27. Lai uzturētu spēkā speciālista kvalifikāciju, speciālists, kurš vismaz divus gadus ir reģistrēts inspekcijā kā pārziņa norīkotais speciālists, katru gadu izpilda šādas prasības:

27.1. piedalās profesionālās kvalifikācijas paaugstināšanas pasākumos, ko organizē inspekcija (ne mazāk kā sešas akadēmiskās stundas);

27.2. piedalās profesionālās kvalifikācijas paaugstināšanas pasākumos, ko organizē citi apmācību organizētāji, kas specializējušies tiesību zinātņu, personas datu aizsardzības, informācijas tehnoloģiju vai līdzīgā jomā (ne mazāk kā sešas akadēmiskās stundas).

28. Kvalifikācijas iegūšanas pirmajā gadā speciālistam nav jāpiedalās profesionālās kvalifikācijas paaugstināšanas pasākumos, lai nodrošinātu atbilstību šo noteikumu 27.punktā minētajām prasībām.

29. Speciālists ne ātrāk kā sešus mēnešus pirms un ne vēlāk kā gadu pēc speciālistam izsniegtās apliecības derīguma termiņa beigām iesniedz inspekcijā iesniegumu par speciālista kvalifikācijas termiņa pagarināšanu vai atjaunošanu un apliecības izsniegšanu, pievienojot profesionālās kvalifikācijas paaugstināšanas apliecinājumu (2.pielikums).

30. Inspekcija pieņem lēmumu par speciālista kvalifikācijas termiņa pagarināšanu vai atjaunošanu un apliecības izsniegšanu, ja speciālists ir ievērojis šo noteikumu 27.punktā minētās prasības.

31. Lai uzturētu spēkā speciālista kvalifikāciju, speciālists, kurš nav ievērojis šo noteikumu 27.punktā minētās prasības, kārto pārbaudījumu inspekcijā. Speciālists ne ātrāk kā sešus mēnešus pirms un ne vēlāk kā gadu pēc speciālistam izsniegtās apliecības derīguma termiņa beigām iesniedz inspekcijā iesniegumu par pārbaudījuma kārtošanu, pievienojot šo noteikumu 16.3.apakšpunktā minēto dokumentu.

32. Līdz 2015.gada 1.janvārim šo noteikumu 9.1.apakšpunktā minētās prasības neattiecas uz lektoriem, kuri lasa lekcijas priekšmetos, kas saistīti ar profesionālās kompetences iegūšanu.

33. Speciālists, kura apliecības derīguma termiņš ir 2014.gada 31.decembris, lai uzturētu spēkā speciālista kvalifikāciju, šo noteikumu 27.punktā minētās prasības izpilda vienu reizi, bet ne vēlāk kā līdz speciālista apliecības derīguma termiņa beigām."

6. Aizstāt pielikumā vārdu "pielikums" ar skaitli un vārdu "1.pielikums".

7. Papildināt noteikumus ar 2.pielikumu šādā redakcijā:

"2.pielikums

Ministru kabineta

2008.gada 5.februāra

noteikumiem Nr.80

Datu valsts inspekcijai

**Profesionālās kvalifikācijas paaugstināšanas apliecinājums**

**I. Vispārīgā informācija**

Speciālista vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pārzinis, kas reģistrējis personas datu aizsardzības speciālistu Datu valsts inspekcijā (vārds, uzvārds, personas kods (juridiskajai personai – nosaukums un reģistrācijas numurs), adrese un tālruņa numurs) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Speciālista tālruņa numurs \_\_\_\_\_\_\_\_\_\_\_

Speciālista faksa numurs (ja ir) \_\_\_\_\_\_\_\_\_\_\_\_\_\_\_\_\_\_\_\_

E-pasta adrese \_\_\_\_\_\_\_\_\_\_\_\_\_\_\_

**II. Informācija par profesionālās kvalifikācijas paaugstināšanas pasākumiem**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Pasākuma veids un nosaukums | Pasākuma norises laiks un vieta | Īss pasākumā izskatāmā  jautājuma apraksts | Speciālista secinājumi un komentāri | Pasākuma norises ilgums (akadēmiskās stundas) | Pievienotais dokuments vai cits informācijas avots, kas apliecina pasākuma norises laiku, vietu, izskatāmos jautājumus un speciālista dalību pasākumā |
|  |  |  |  |  |  |  |

Apliecinu, ka sniegtās ziņas par profesionālās kvalifikācijas paaugstināšanas pasākumiem ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(speciālista paraksts) (datums)"

Ministru prezidents Valdis Dombrovskis

Tieslietu ministrs Jānis Bordāns